
26-TA-1364: Noteikumu projekts (Grozījumi)
Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (20.03.2026.)

	Izsludināšana: 17.06.2026. 15:09

	1.
	Anotācija (ex-ante)
1.2. Mērķis
	Priekšlikums (TM - 25.06.2026.)
Iesakām pārskatīt anotācijas 1.2. apakšsadaļā norādīto projekta mērķi un to precizēt. Vēršam uzmanību, ka mērķis jādefinē tādā formā, lai varētu novērtēt tā sasniegšanas progresu. Izvirzītais mērķis nedrīkst attaisnot jau iepriekš nolemtu rīcību, tam ir jābūt neitrālam un vērstam uz problēmu izraisošo cēloņu mazināšanu vai likvidēšanu, mērķis nevar būt tiesību akta izstrāde vai grozījumi tajā, tam jābūt vērstam uz pozitīvām izmaiņām, ko paredzēts panākt un jāatspoguļo, kādus konkrētus uzlabojumus vai ieguvumus projekts radīs.
Piedāvātā redakcija
-
	Ņemts vērā
Pārskatīta anotācijas 1.2. apakšsadaļa.
	Anotācija (ex-ante)
1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 25.06.2026.)
Lūdzam papildināt anotācijas 1.3. sadaļu ar informāciju par investīcijas plānotā finansējuma izlietojumu no 2026. gada 31. augusta līdz 2026. gada 15. novembrim dalījumā pa finansējuma avotiem.
Piedāvātā redakcija
-
	Ņemts vērā
Papildināta anotācijas 1.3. sadaļa “Risinājuma apraksts”. Vienlaikus jāatzīmē, ka norādītā informācija ir indikatīva un var mainīties, ņemot vērā pieprasījumu pēc tehniskajiem palīglīdzekļiem.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 25.06.2026.)
Lūdzam jēgpilnāk aizpildīt anotācijas 1.3. sadaļas “Pašreizējā situācija, problēmas un risinājumi” punktus “Vai ir izvērtēti alternatīvie risinājumi?” un “Vai ir izvērtēts prasību un izmaksu samērīgums pret ieguvumiem?”, veicot alternatīvo risinājumu un izmaksu samērīguma analīzi, jo bez tām anotācija uzskatāma par nepilnīgu.
Alternatīvo risinājumu izvērtējuma ietvaros, cita starpā, var tikt apskatīti tādi iespējamie risinājumi kā:
1) nemainīt esošo regulējumu (bez papildu finansējuma un termiņa pagarinājuma); 2) pārdalīt finansējumu, bet nemainīt termiņus; 3) pagarināt termiņus, bet nepiešķirt papildu finansējumu; 4) izvēlētais risinājums (finansējuma pārdale, mērķrādītāja palielinājums, termiņa pagarinājums). Tāpat lūdzam norādīt izvēlētā risinājuma pamatojumu un prasību un izmaksu samērīguma izvērtējumu attiecībā pret plānotajiem ieguvumiem.
 
Piedāvātā redakcija
-
	Ņemts vērā
Papildinātas anotācijas 1.3. sadaļas “Pašreizējā situācija, problēmas un risinājumi” apakšsadaļas “Vai ir izvērtēti alternatīvie risinājumi?” un “Vai ir izvērtēts prasību un izmaksu samērīgums pret ieguvumiem?.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 25.06.2026.)
Iesakām izvērtē projekta ietekmi uz sabiedrību, ņemot vērā, ka anotācijas 1.3. apakšsadaļā norādīts uz to, ka grozījumi nepieciešami, "lai nodrošinātu pieaugošajam pieprasījumam atbilstošu paaugstinātas funkcionalitātes tehnisko palīglīdzekļu pieejamību, mazinātu gaidīšanas rindu veidošanās risku un saglabātu savlaicīgu un kvalitatīvu atbalstu personām ar funkcionēšanas ierobežojumiem". Attiecīgi saprotams, ka projektā plānotās finansējuma izmaiņas ietekmē arī personas, kurām nepieciešami paaugstinātas funkcionalitātes tehniskie palīglīdzekļi.
Piedāvātā redakcija
-
	Ņemts vērā
Papildināta anotācijas 2.1. sadaļa “Sabiedrības grupas, kuras tiesiskais regulējums ietekmē, vai varētu ietekmēt”.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	5.
	Anotācija (ex-ante)
2.2. Tiesiskā regulējuma ietekme uz tautsaimniecību
	Priekšlikums (FM - 25.06.2026.)
Lūdzam papildināt ar informāciju par ierosināto grozījumu ietekmi uz tautsaimniecību, ņemot vērā 3.1.2.6.i investīcijas īstenošanai papildu pārdalāmo finansējumu. 
Piedāvātā redakcija
-
	Ņemts vērā
Precizēta anotācijas 2.2. apakšsadaļa. Skaidrojam, ka noteikumu grozījumu projektam nav būtiskas ietekmes uz tautsaimniecību. Proti, 3.1.2.6.i investīcijas īstenošanai papildu pārdalāmais finansējums tiek novirzīts, lai efektīvāk nodrošinātu tehnisko palīglīdzekļu pieejamību.
 
	Anotācija (ex-ante)
2.2. Tiesiskā regulējuma ietekme uz tautsaimniecību

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 25.06.2026.)
Ņemot vērā anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” 5. punkta 3. ailē norādītās izmaiņas, lūdzam attiecīgi aizpildīt  5.1. apakšpunktu.
Piedāvātā redakcija
-
	Ņemts vērā
Aizpildīts anotācijas 3. sadaļas 5. punkta 5.1. apakšpunkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 25.06.2026.)
Lūdzam precizēt anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” 6.1. apakšpunktā norādīto noteikumu Nr. 582 datumu, to precizējot no 2023.gada 5.septembra uz 2022.gada 20.septembri, vienlaicīgi precizējot minētajā rindkopā TAP Nr. no 26-TA-1392 uz 26-TA-1393.
Piedāvātā redakcija
-
	Ņemts vērā
Precizēts anotācijas 3. sadaļas 6.1. apakšpunktā norādītais datums un TA numurs.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (TM - 25.06.2026.)
Lūdzam izvērtēt projekta ietekmi uz spēkā esošo tiesību normu sistēmu, ņemot vērā skaidroto saistību ar Grozījumu Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (26-TA-1393).
Piedāvātā redakcija
-
	Ņemts vērā
Papildināta anotācijas 4. sadaļa “Tiesību akta projekta ietekme uz spēkā esošo tiesību normu sistēmu”.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	9.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (FM - 25.06.2026.)
Ņemot vērā, ka finansējuma pārdales nolūkā paralēli tie virzīti arī grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" (26-TA-1393), lūdzam papildināt anotācijas 4. sadaļu ar informāciju, ka šis noteikumu projekts (26-TA-1364) virzāms izskatīšanai Ministru kabinetā pēc vai vienlaicīgi ar minēto tiesību aktu 26-TA-1393.
Piedāvātā redakcija
-
	Ņemts vērā
Papildināta anotācijas 4. sadaļa “Tiesību akta projekta ietekme uz spēkā esošo tiesību normu sistēmu”.
 
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	10.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (TM - 25.06.2026.)
Lūdzam aizpildīt anotācijas 6. sadaļu, ņemot vērā, ka norādīts uz sabiedrības līdzdalības procesa nodrošināšanu.
Piedāvātā redakcija
-
	Ņemts vērā
Anotācijas 6. sadaļa ir precizēta, norādot, ka sabiedrības līdzdalība netiek organizēta.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	11.
	MK sēdes protokollēmuma projekts
3. Atbalstīt 3.1.2.6.i. investīcijas "Tehnisko palīglīdzekļu pieejamības sekmēšana" īstenošanai nepieciešamā pievienotās vērtības nodokļa ne vairāk kā 1 038 429 euro apmērā segšanu no valsts budžeta līdzekļiem.
	Priekšlikums (TM - 25.06.2026.)
Iesakām izvērtēt Ministru kabineta sēdes protokollēmuma projekta 3. punkta nepieciešamību, ņemot vērā, ka jau projekta 3. punkts, noteic, ka "Investīcijas īstenošanai pieejamais valsts budžeta finansējums pievienotās vērtības nodokļa segšanai ir ne vairāk kā 1 038 429 euro" un ir lieki to dublēt Ministru kabineta sēdes protokollēmuma projektā.
Piedāvātā redakcija
-
	Ņemts vērā
Labklājības ministrija izvērtēja Tieslietu ministrijas priekšlikumu un saglabā Ministru kabineta protokollēmuma 3. punktu, jo šāda prakse atbilstoši Finanšu ministrijas norādēm ir arī citās labklājības nozares investīcijās, piemēram, 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" abām kārtām (kā vienu no piemēriem lūdzam skatīt šeit: https://tapportals.mk.gov.lv/structuralizer/data/nodes/0b40170b-885b-47c6-895f-a4bdeefde293/preview).
	MK sēdes protokollēmuma projekts
3. Atbalstīt 3.1.2.6.i. investīcijas "Tehnisko palīglīdzekļu pieejamības sekmēšana" īstenošanai nepieciešamā pievienotās vērtības nodokļa ne vairāk kā 1 038 429 euro apmērā segšanu no valsts budžeta līdzekļiem.

	12.
	MK sēdes protokollēmuma projekts
5. Labklājības ministrijai informēt Ministru kabinetu par tālākām rīcībām gadījumā, ja Eiropas Komisija neatbalsta Atveseļošanas un noturības mehānisma plāna ceturtajā papildinājumā ietvertos grozījumus 3.1.2.6.i. investīcijas "Tehnisko palīglīdzekļu pieejamības sekmēšana" mērķrādītāja vērtībā un sasniegšanas termiņā.
	Priekšlikums (TM - 25.06.2026.)
Lūdzam izvērtēt Ministru kabineta sēdes protokollēmuma projekta 5. punktu kontekstā ar anotācijā skaidroto: "AF plāna ceturto papildinājumu (izskatīti 2026. gada 26. maija Ministru kabineta sēdē) Finanšu ministrija š.g. 27. maijā ir iesniegusi Eiropas Komisijā. Eiropas Komisijai nav iebildumu par šādiem Labklājības ministrijas virzītajiem grozījumiem". Proti, skaidrots, ka ar Eiropas Komisiju viss ir saskaņots, bet no 5. punkta saprotams, ka Eiropas Komisija tomēr var neatbalstīt grozījumus. Lūdzam veikt nepieciešamos precizējumus un izvērtēt nepieciešamību projektu virzīt apstiprināšanai uz Ministru kabinetu pēc tā saskaņošanas ar Eiropas Komisiju.
Piedāvātā redakcija
-
	Ņemts vērā
Labklājības ministrija izvērtēja Tieslietu ministrijas priekšlikumu un precizē anotācijā minēto attiecībā uz Eiropas Komisijas viedokli. Proti, papildināts, ka iebildumi nav saņemti līdzšinējā saziņā, kas pamatā notikusi neformāli. Pamatojoties uz  līdzšinējo praksi, Ministru kabineta protokollēmumā ir iekļaujams uzdevums nozares ministrijai informēt Ministru kabinetu par rīcībām gadījumā, ja Eiropas Komisija neatbalsta Atveseļošanas un noturības mehānisma plāna ceturtajā papildinājumā ietvertos grozījumus. Lai arī neformāli nav saņemtas indikācijas, ka Eiropas Komisija neapstiprinās  Atveseļošanas un noturības mehānisma plāna ceturtajā papildinājumā ietvertos grozījumus attiecībā uz 3.1.2.6.i. investīcijai, ir jābūt noteiktai rīcībai arī zemu risku iestāšanās gadījumā.
	MK sēdes protokollēmuma projekts
5. Labklājības ministrijai informēt Ministru kabinetu par tālākām rīcībām gadījumā, ja Eiropas Komisija neatbalsta Atveseļošanas un noturības mehānisma plāna ceturtajā papildinājumā ietvertos grozījumus 3.1.2.6.i. investīcijas "Tehnisko palīglīdzekļu pieejamības sekmēšana" mērķrādītāja vērtībā un sasniegšanas termiņā.

	13.
	Noteikumu konsolidētā versija
34.15.1  ja investīcijas projektu īsteno līdz 2026. gada 15. novembrim (ieskaitot), noslēguma progresa pārskata iesniegšanai datus uzkrāj un ievada vadības informācijas sistēmā šo noteikumu 21. punktā minētajā līgumā noteiktajā termiņā, bet ne vēlāk kā līdz 2026. gada 15. novembrim (ieskaitot);
	Priekšlikums (FM - 25.06.2026.)
Lai nodrošinātu viennozīmīgu regulējuma interpretāciju, lūdzam izvērtēt iespēju salāgot Ministru kabineta 2025. gada 4. februāra noteikumu Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi" plānotajā 34.15.1 apakšpunktā minēto projekta īstenošanas termiņu ar plānotajā 23.2.1.1 un 23.3.1.1 apakšpunktā minēto termiņu, proti, lūdzam izvērtēt iespēju aizstāt 34.15.1 apakšpunktā vārdus un skaitļus "ja investīcijas projektu īsteno līdz 2026. gada 15. novembrim (ieskaitot)" ar vārdiem un skaitļiem "ja investīcijas projektu īsteno pēc 2026. gada 31. augusta".
Piedāvātā redakcija
34.15.1 ja investīcijas projektu īsteno pēc 2026. gada 31. augusta, noslēguma progresa pārskata iesniegšanai datus uzkrāj un ievada vadības informācijas sistēmā šo noteikumu 21. punktā minētajā līgumā noteiktajā termiņā, bet ne vēlāk kā līdz 2026. gada 15. novembrim (ieskaitot);
	Ņemts vērā
Precizēta 34.15.1  apakšpunkta redakcija.
	Noteikumu konsolidētā versija
34.15.1 ja investīcijas projektu īsteno pēc 2026. gada 31. augusta, noslēguma progresa pārskata iesniegšanai datus uzkrāj un ievada vadības informācijas sistēmā šo noteikumu 21. punktā minētajā līgumā noteiktajā termiņā, bet ne vēlāk kā līdz 2026. gada 15. novembrim (ieskaitot);



